
Rīga
28.11.2024. Nr. 3 – JID.2 – 4 /1320

Ieinteresētajiem piegādātājiem

Par informācijas sniegšanu

Rīgas Stradiņa universitātes iepirkuma komisija (turpmāk – Komisija) iepirkuma “Aulas audio aprīkojuma modernizācija”, identifikācijas Nr. RSU 2024/145/AK (turpmāk – Atklāts konkurss) ietvaros ir saņēmusi ieinteresētā piegādātāja jautājumus par Atklātu konkursu. Komisija uz jautājumiem (citējot tos) sniedz šādas atbildes:
	Jautājums
	Lūdzam paskaidrot, kāpēc ir specificēti tieši konkrētā ražotāja KV2 Audio Point source tipa skandu parametri, ņemot vērā to, ka prasību: "Sistēmai jāspēj nodrošināt vidējais svērtais spiediens 105 dB (+/- 2 dB) pēc A līknes" visās sēdvietās ar 2 galvenajiem point source skaņas avotiem tehniski nav iespējams nodrošināt?

	Atbilde
	Komisija skaidro, ka modelējot vēlamos sasniedzamos rezultātus tika izmantoti dažādu ražotāju modeļu parametri.
Tehniskajā specifikācijā ir noteiktas minimālās prasības, kas nav specificētas nevienam konkrētam ražotājam. Tehniskajā specifikācijā noteiktās prasības var izpildīt dažādu ražotāju sistēmas.
Papildus komisija skaidro, ka no pasūtītāja pieredzes, nomājot apskaņošanas sistēmas ārpakalpojumā Rīgas Stradiņa universitātes (turpmāk - RSU) pasākumiem, gan ārējo klientu pasākumos izmantotās apskaņošanas sistēmas, ir pierādījies, ka ar 2 (diviem) gabaliem “point-source”, dažādu ražotāju (KV2 audio, Harmony Design, L-acoustic, Silver Note, d&b audiotechnic), un priekšējo rindu papildus skandām var panākt vienmērīgu pārklājumu ar tehniskajā specifikācijā minēto prasību par SPL. Komisija skaidro, ka prasību par vidējo svērto spiedienu SPL, nav jānodrošina visās sēdvietās, bet tikai skatītāju/ klausītāju (apmeklētāju) zonā. Saskaņā ar Tehniskajā specifikācijā norādīto: “Apskaņošanas sistēmai ir jāspēj nodrošināt vienmērīgs pārklājums frekvenču joslā 40-20 kHz visā zāles apmeklētāju daļā.”
Komisija skaidro, ka norādītais skandu skaits ir minimālais. Apskaņošanas sistēmai jāsasniedz vai jāpārsniedz Tehniskajā specifikācijā iekļautā modelējuma rezultāts, tādēļ pretendents var iesniegt piedāvājumu ar jebkura ražotāja iekārtām, pievienojot piedāvājumam Atklāta konkursa Tehniskajā specifikācijā prasītos mērījumus un, ja iespējams, modelējumus.

	Jautājums
	Lūdzam paskaidrot, kāpēc audio sistēmas komplektācijā netiek izmantotas ZF (SUB) skandas, kuru lietošana ir normāla prakse arī gadījumos, kad platjoslas skandas ir ar relatīvi zemu frekvenču diapazonu?

	Atbilde
	Komisija skaidro, ka tehniskās specifikācijas 1. rindkopā ir norādīts kādiem mērķiem pamatā (80%-90%) tiek izmantota apskaņošanas sistēma - augstas kvalitātes runātāja balss dabīga pastiprināšana, šīm vajadzībām nav nepieciešamas papildus ZF skandas. RSU māksliniecisko kolektīvu - kora un tautas deju ansambļa, koncertiem arī nav nepieciešamas atsevišķas ZF skandas, līdz ar ko Atklāta konkursa Tehniskajā specifikācijā minētie parametri spēj nodrošināt Pasūtītājam nepieciešamos rezultātus.
Vienlaikus Komisija skaidro, ka ņemot vērā Tehniskajā specifikācijā 1. rindkopā minēto un Atklāta konkursa iepirkuma priekšmeta realizācijai pieejamos finanšu resursus ir izvēlēts variants - apskaņošanas sistēma ar platjoslas skandām, kuras nodrošina nepieciešamo frekvenču diapazonu, taču tas neizslēdz pretendentam piedāvāt arī sistēmu ar ZF skandām. Apskaņošanas sistēmai jāsasniedz Tehniskajā specifikācijā minētais rezultāts.

	Jautājums
	[bookmark: _GoBack]Tehniskajā specifikācijā precīzi norādītās iekārtu parametru prasības faktiski spēj izpildīt tikai viena konkrētā ražotāja KV2 iekārtas, līdz ar to tiek radīti īpaši labvēlīgi apstākļi un priekšrocības vienam iekārtu piegādātājam, un tiek ierobežota konkurence. Tehniskajā specifikācijā norādītās prasības, piem., iekārtas svars vai iekārtas precīzs izmērs neietekmē iekārtas darba spējas, funkcionalitāti vai skaņas kvalitāti.
Lai neierobežotu godīgas konkurences iespējas, lūdzam atļaut piedāvāt arī citu ražotāju citādu skandu/pastiprinātāju kombināciju, liekot būtisko uzsvaru uz vienmērīgu skaņas pārklājumu, nevis uz konkrēti specificēto, konkrēta ražotāja iekārtu parametriem (kg, mm, u.t.t.). 

	Atbilde
	Komisija skaidro, ka norādītie parametri attiecībā uz fiziskajiem izmēriem un svaru šajā gadījumā ir būtiski, ņemot vērā sienas pie kuras akustiskās sistēmas ir jāpiekar nestspēju un skandām paredzēto vietu. 
Pretendentam ir tiesības piedāvāt jebkura ražotāja skandas/ pastiprinātājus/ sistēmu kontrolierus un to kombinācijas. Tehniskajā specifikācijā ir minētas minimālās prasības, piegādātājs var piedāvāt iekārtas ar labākiem parametriem un ar citu skaitu (kur tas saskaņā ar tehnisko specifikāciju ir iespējams), vienlaikus ņemot vērā Atklāta konkursa dokumentācijā esošo modelējumu un iekārtu mērījumu grafikus, kā arī kopējo iekaramo iekārtu svaru un izmērus.

	Jautājums
	Lūdzam 3. rindkopu izmainīt sekojošā redakcijā:
Apskaņošanas sistēmai ir jāspēj nodrošināt vienmērīgs pārklājums frekvenču joslā 50Hz-18 kHz visā zāles apmeklētāju daļā. Jānodrošina stereofonijas efekts vismaz 80% zāles apmeklētāju daļā. Sistēmai jāspēj nodrošināt vidējais svērtais spiediens 105 dB (+/- 5 dB) pēc A līknes.

	Atbilde
	Komisija skaidro, ka tehniskajā specifikācijā minēto prasību noteikšanā pasūtītājs ir vadījies pēc savu vajadzību apzināšanas. Prasītās izmaiņas pasliktina modelējumā ietverto vēlamo sasniedzamo rezultātu, tās ir būtiskas izmaiņas, kuras neatbilst RSU kā pasūtītāja vajadzībām, tādējādi nav akceptējamas.

	Jautājums
	Precīzai simulācijas izveidošanai lūdzam papildināt iepirkuma dokumentāciju, pievienojot telpas vertikālā griezuma rasējumu

	Atbilde
	Telpas vertikālā griezuma rasējums tiks pievienots Atklāta konkursa dokumentācijai, kā arī piegādātājs var ierasties uz objekta apskati saskaņā ar Atklāta konkursa nolikuma 5.12. punktu un veikt viņam nepieciešamos mērījumus. Komisija atgādina, ka objekta apskate saskaņā ar Atklāta konkursa nolikuma 5.11.punktu ir obligāta, un tās laikā piegādātājs varēs pats pārliecināties par telpas (objekta) izmēriem dabā.




Iepirkuma komisijas priekšsēdētāja		I. Kantika

